CELEX: 62011CN0534
Language: lv
Date: 2011-10-20 00:00:00
Title: Lieta C-534/11: Lūgums sniegt prejudiciālu nolēmumu, ko 2011. gada 20. oktobrī iesniedza Nejvyšší správní soud (Čehijas Republika) — Mehmet Arslan/Policie ČR, Krajské ředitelství policie Ústeckého kraje, odbor cizinecké policie

3.3.2012   
            
            
               LV
            
            
               Eiropas Savienības Oficiālais Vēstnesis
            
            
               C 65/2
            
         Lūgums sniegt prejudiciālu nolēmumu, ko 2011. gada 20. oktobrī iesniedza Nejvyšší správní soud (Čehijas Republika) — Mehmet Arslan/Policie ČR, Krajské ředitelství policie Ústeckého kraje, odbor cizinecké policie
   
   (Lieta C-534/11)
   2012/C 65/03
   Tiesvedības valoda — čehu
   
      Iesniedzējtiesa
   
   
      Nejvyšší správní soud
   
   
      Lietas dalībnieki pamata procesā
   
   
      Prasītājs: Mehmet Arslan
   
   
      Atbildētājs: Policie ČR, Krajské ředitelství policie Ústeckého kraje, odbor cizinecké policie
   
   
      Prejudiciālie jautājumi
   
   
               1)
            
            
               Vai Eiropas Parlamenta un Padomes 2008. gada 16. decembra Direktīvas 2008/115/EK par kopīgiem standartiem un procedūrām dalībvalstīs attiecībā uz to trešo valstu valstspiederīgo atgriešanu, kuri dalībvalstī uzturas nelikumīgi (1), 2. panta 1. punkts kopā ar preambulas 9. apsvērumu ir jāinterpretē tādējādi, ka tas nozīmē, ka šī direktīva nav piemērojama trešās valsts valstspiederīgajam, kurš ir lūdzis starptautisko aizsardzību Padomes 2005. gada 1. decembra Direktīvas 2005/85/EK par minimāliem standartiem attiecībā uz dalībvalstu procedūrām, ar kurām piešķir un atņem bēgļa statusu (2), izpratnē?
            
         
               2)
            
            
               Ja atbilde uz pirmo jautājumu ir apstiprinoša, vai ārvalstnieka aizturēšana, kas tiek veikta viņa atgriešanas nolūkā, ir jāpārtrauc, ja viņš lūdz starptautisku aizsardzību Direktīvas 2005/85/EK izpratnē un nav citu iemeslu viņa aizturēšanai?
            
         
      (1)  OV L 348, 98. lpp.
   
      (2)  OV L 326, 13. lpp.